PATVIRTINTA

Anykščių r. Svėdasų Juozo Tumo-Vaižganto gimnazijos direktoriaus

2017 m. rugsėjo 25 d. įsakymu Nr. V- 86

**ANYKŠČIŲ R. SVĖDASŲ JUOZO TUMO-VAIŽGANTO GIMNAZIJOS**

**GABIŲ IR TALENTINGŲ VAIKŲ UGDYMO TVARKOS APRAŠAS**

**I SKYRIUS**

**BENDROSIOS NUOSTATOS**

Gabių mokinių ugdymo programa (toliau programa) parengta remiantis Gabių ir talentingų vaikų paieškos, atpažinimo sistemos sukūrimo ir mokyklų šiems vaikams prieinamumo didinimo 2014–2016 metų veiksmų planu, patvirtintu Lietuvos Respublikos švietimo ir mokslo ministro 2014 m. sausio 27 d. įsakymu Nr. V-38 „Dėl gabių ir talentingų vaikų paieškos, atpažinimo sistemos sukūrimo ir mokyklų šiems vaikams prieinamumo didinimo 2014–2016 metų veiksmų plano patvirtinimo“.

**Programos paskirtis** – gabių mokinių ugdymas.

**Vartojamos sąvokos:**

**1.** Gabūs vaikai – tai vaikai, galintys efektyviai įgyti žinių ir mokėjimų; juos pritaikyti naujoms problemoms spręsti; sparčiai mokytis iš patirties. Jų intelektinių gebėjimų lygis yra labai aukštas (individualiai testuojamųjų standartizuotais intelekto testais intelekto koeficientas yra du standartiniai nuokrypiai ar daugiau nei vidurkis). Turėdami šiuos intelektinius gebėjimus, gabūs vaikai lenkia arba pajėgūs pralenkti panašios patirties ir aplinkos bendraamžius savo vienos ar kelių mokslo sričių akademiniais pasiekimais. Šiems vaikams būdingas aukštas kūrybiškumo lygis;

**1.2.** Talentingi vaikai – tai vaikai, turintys ypatingų gebėjimų, kurie pasireiškia vienos ar kelių meno, mokslo ar sporto sričių pasiekimais.

**II SKYRIUS**

**BENDRIEJI GABIŲ MOKINIŲ POŽYMIAI**

**2.** **Gabus vaikas:**

* pasižymi smalsumu, aktyviu domėjimusi jį supančiu pasauliu;
* turi daug žinių įvairiomis temomis (platus interesų ratas);
* išmoksta lengvai ir greitai, pagrindinių dalykų mokosi geriau ir greičiau nei dauguma jo bendraamžių;
* pasižymi gerais skaitymo įgūdžiais, skaityti išmoksta dar ikimokykliniame amžiuje;
* sklandžiai reiškia mintis žodžiu ir raštu;
* turi gerą atmintį, įsimena lengvai ir greitai;
* nemėgsta mokytis atmintinai, nepatinka standartinės užduotys;
* žodynas platesnis ir turtingesnis nei bendraamžių;
* lengvai ir greitai atranda ryšius, rodos, tarp visai nesusijusių dalykų;
* mėgsta kurti, išrasti, turi daug idėjų, ypatingai, savo domėjimosi srityje;
* greitai randa problemų sprendimo būdus;
* turi lakią ir turtingą vaizduotę;
* vienus mokomuosius dalykus mėgsta labiau nei kitus;
* savo klausimais kartais glumina mokytojus ir tėvus;
* noriai imasi naujų užduočių;
* savanoriškai daugiau laiko skiria užduotims, kai jos susijusios su jį dominančiais dalykais;
* domisi labai įvairias dalykais ir nėra linkęs susikoncentruoti tik į vieną sritį;
* atkaklus, ryžtingai siekia tikslo, nenuleidžia rankų susidūręs su kliūtimi;
* prisiverčia dirbti ir be išorinio pastiprinimo ar vadovavimo;
* labiau mėgsta dirbti vienas nei grupėje;
* turi gerą humoro jausmą;
* būdingas savikritiškumas;
* diskusijose turi savo nuomonę;
* moka analizuoti ir daryti išvadas;
* bendraamžiams kartais gali atrodyti keistas

**III SKYRIUS**

**GABIŲ VAIKŲ ATPAŽINIMO METODAI**

**3.1.** Gabus vaikas turi būti atitinkamai ugdomas. Gabių ir talentingų vaikų ugdymas apima šių vaikų atpažinimą, ugdymo spartinimą, individualizavimą ir turtinimą.

**3.2.** Gabūs vaikai atpažįstami naudojant vieną ar kelis metodus:

* IQ nustatymas (atliekant grupinius ar individualus testus);
* atliekant specializuotus testus ar naudojant kitus profesionalius vertinimo įrankius, standartizuotų testų ir/arba diagnostinių užduočių informaciją;
* mokytojų, tėvų nuomonė;
* bendraamžių nuomonė;
* analizuojant mokinio veiklą bei jos rezultatus.

**IV SKYRIUS**

**PROGRAMOS TIKSLAS IR UŽDAVINIAI**

**4.1. Tikslas** - atsižvelgiant į gabių mokinių individualius poreikius, užtikrinti ugdymo sistemiškumą ir nuoseklumą. Tobulinti gabių vaikų atpažinimo ir ugdymo sistemą gimnazijoje.

**4.2. Uždaviniai:**

* Identifikuoti gabius mokinius;
* Išplėtoti ir individualizuoti gabių mokinių ugdymo formas;
* Organizuoti , numatyti ir taikyti numatytas gabių mokinių skatinimo priemones;
* Kurti gabių mokinių ugdymo metodikos bazę ir vykdyti gerosios patirties sklaidą.

**V SKYRIUS**

**GABIŲ VAIKŲ UGDYMO ORGANIZAVIMAS**

**5.1.** Gabių vaikų atpažinimas vyksta nuolat ugdymo procese. (Dalyko mokytojai, klasės auklėtojai analizuoja mokinio veiklą, jos rezultatus, dalyko pasiekimus ir įvertinę duomenis, rekomenduoja gabiems vaikams įvairias, jo gebėjimus atitinkančias veiklas).

**5.2.** Mokytojai, dirbantys su gabiais mokiniais, turi:

* nustatyti mokinio mokymosi stilių ir atsižvelgti į jį panaudojant atitinkamus darbo metodus; skatinti pažintinių vaiko gebėjimų nuolatinį vystymąsi ir plėtrą;
* individualizuoti ir diferencijuoti ugdymo procesą pamokų metu, skiriant atskirus užduotis;
* kūrybiškai taikyti įvairius mokymosi būdus (įvairūs tyrimai, darbas bibliotekoje, darbas su papildomais šaltiniais ir pan.)
* skatinti mokinius dalyvauti olimpiadose, parodose, pleneruose, varžybose ir kituose renginiuose;
* inicijuoti ir rašyti projektus, skirtus gabių vaikų ir jaunimo ugdymui.
* skleisti mokiniams informaciją apie galimybę tobulėti dalyvaujant Nacionalinės mokinių akademijos veikloje ([www.nmakademija.lt](http://www.nmakademija.lt))
* susipažinti ir naudotis gabių vaikų ugdymui skirta metodine literatūra (http://www.gvu.lt)
* įvairiomis formomis tobulinti darbo su gabiais vaikais ugdymo kompetenciją.

**5.3.** Gabūs vaikai gali būti ugdomi praturtinant mokymo turinį tokiais būdais:

* išplėsti, t. y. įtraukti naujas temas, kurių vaiko bendraklasiai nesimoko;
* pagilinti, t. y. mokyti įprastinės dalyko mokymo programos temų, nagrinėjant išsamiau;
* įtraukiant ir sudėtingesnius temos klausimus;
* pateikiant užduotis, kurių atlikimas reikalautų sudėtingesnių mąstymo procesų ar sugebėjimų.

**VI SKYRIUS**

**GABIŲ VAIKŲ SKATINIMAS, PRIPAŽINIMAS**

**6.** Už aukštus pasiekimus moksluose, konkursuose, varžybose ar kituose renginiuose vaikai skatinami klasės auklėtojo, dalyko mokytojo bei gimnazijos direktoriaus padėkos raštais, išvykomis ir kitomis numatytomis priemonėmis.

**VII SKYRIUS**

**METODINĖS REKOMENDACIJOS DARBUI SU GABIAIS MOKINIAIS**

* nustatyti mokinio mokymosi stilių ir atsižvelgti į jį dirbti su gabiu ir talentingu vaiku;
* suformuluoti mokiniui ilgalaikius tikslus, besiremiančius asmeniniu įsipareigojimu (gabumai tobulėja tik aktyviai ir savarankiškai veikiant, įsisavinant kas, kaip, kodėl daroma);
* diferencijuoti ir individualizuoti ugdymo procesą, kūrybiškai taikyti įvairius mokymosi būdus (darbas bibliotekoje, įvairūs tyrimai, mokinys – mokytojas ir pan.);
* norėti padėti gabiam ir talentingam vaikui atsiskleisti ir pasiekti gerų rezultatų;
* skatinti mokinius dalyvauti olimpiadose, konkursuose, festivaliuose, varžybose, parodose, pleneruose, tikslinės paskirties projektuose ir kituose renginiuose;
* skleisti mokiniams informaciją apie galimybę tobulėti dalyvaujant Nacionalinės mokinių akademijos veikloje (plačiau www.nmakademija.lt );
* siekti aukšto mokinių pasiekimų lygio ne tik teikiant žinias, bet ir ugdant bendruosius gebėjimus, kompetencijas bei pasirengimą mokytis visą gyvenimą;
* talentingus vaikus ugdyti panaudojant neformaliojo ugdymo teikiamas galimybes;
* susipažinti ir naudotis gabių vaikų ugdymui skirta metodine medžiaga, pateikta Gabių vaikų ugdymo modelio portale, adresu http://www.gvu.lt;
* inicijuoti mokytojus rašyti projektus, skirtus gabių vaikų ir jaunimo ugdymui;
* tobulinti darbo su gabiais vaikais ugdymo kompetenciją įvairiomis formomis (seminarai, kursai, konferencijos, savišvieta, dalinimasis gerąja patirtimi ir t. t.);
* gabiems ir talentingiems vaikams suteikti galimybę pasirinkti mokytis specializuotose ugdymo įstaigose, įvairiose neformaliojo švietimo mokyklose bei kitose įstaigose.

**VIII SKYRIUS**

**PAGALBOS GABIEMS MOKINIAMS TEIKIMAS**

**8.1.** gabaus mokinio pastebėjimas, nesutapatinant kruopštumo, tvarkingumo su tikraisiais gabumais. Gabaus mokinio pastebėjimo procesui naudojami testai, savarankiškas darbas, pokalbis ir kt. Dalyko mokytojas bendradarbiauja su mokykla, iš kurios yra atvykęs gabus mokinys, tėvais. Neišvengiamas bendradarbiavimas su aukštųjų mokyklų dėstytojais;

**8.2.** mokytojas, turintis gabų mokinį, diferencijuoja darbą pamokoje, padeda mokiniui išsikelti tikslą, pajusti sėkmę ir žinių poreikį;

**8.3.** administracija kartu su mokytoju sudaro sąlygas kuo dažniau dalyvauti įvairiuose konkursuose, olimpiadose, turnyruose, jeigu mokinys nori – lankyti tobulėjimo mokyklas prie aukštųjų mokyklų;

**8.4**. laimėjimų pasiekę mokiniai skatinami pagyrimo raštais, diplomais, premijomis.

**IX SKYRIUS**

**NUMATOMI REZULTATAI**

**9.1.** Mokytojai įgys specialių profesinių kompetencijų darbui su gabiais mokiniais.

**9.2.** Mokiniams pagal individualius gabumus bus sudarytos sąlygos pasirinkti siūlomus ugdymo programų modulius, lankyti dalykų mokytojų konsultacijas, dalyvauti olimpiadose, konkursuose, konferencijose.

**9.3.** Sudaryta vaikų atpažinimo ir vertinimo metodika.

**9.4.** Organizuojamos dalykinės olimpiados, jaunųjų mokslininkų ugdymo konkursai.

**X SKYRIUS**

**VEIKLOS TURINYS**

|  |  |  |  |
| --- | --- | --- | --- |
| EIL. NR. | PRIEMONĖS | ATSAKINGAS | VYKDYMO TERMINAS, LAUKIAMI REZULTATAI |
|  | Gabių mokinių atpažinimas, jų gebėjimų įvertinimas ir konsultacijos dėl darbo su jais. | Dalykų mokytojaiPsichologė | Mokytojų teikimu ir/ar tėvų prašymu busatpažinti gabūs mokiniai, parengtosrekomendacijos jų ugdymui. Bus atliktiintelektinių gebėjimų, kūrybiškumo testai.Atrenkami testavimui mokiniai bus pagalakademinius pasiekimus, mokytojo teikimuvadovaujantis Gabių mokinių atpažinimoaprašu.Iki kiekvienų mokslų metų pabaigos. |
|  | Numatyti metodus ir priemones gabių mokinių ugdymui pamokose. Sudaryti sąlygas pamokose tenkinti mokiniųinteresus, gilinant pamokos medžiagą (skaityti, eksperimentuoti, naudoti mokomuosius kompiuterinius žaidimus ir kt.) | Dalykų mokytojų metodinės grupėsDalykų mokytojai | Nuolat |
|  | Diferencijuoti ir individualizuoti metodus ir užduotis pamokose gabiems mokiniams | Dalykų mokytojai | Nuolat |
|  | Individualizuoti namų darbų užduotis | Dalykų mokytojai | Nuolat |
|  | Įgyvendinti dalykų modulių programas, skirtas gabiems mokiniams | Dalykų mokytojai | Bus parengtos ir įgyvendintos moduliųprogramos, skirtos gabiems mokiniams. |
| 7. | Skatinti dalyvauti ir padėti mokiniams pasirengti dalykinėmsolimpiadoms, konkursams, konferencijoms | Dalykų mokytojai | Mokiniai dalyvaus Anykščių r. savivaldybėsbendrojo ugdymo mokyklų mokinių olimpiadose, konkursuose. |
| 8. | Organizuoti pažintines išvykas labai gerai besimokantiems irprizines vietas olimpiadose, konkursuose užėmusiemsmokiniams | Gimnazijos administracija, dalykų mokytojai, klasių auklėtojai | Mokslo metų pabaiga |
| 9.  | Viešinti informaciją apie mokyklinių, rajoninių ir respublikinių olimpiadų dalyvius mokyklos svetainėje. | Gimnazijos administracija, dalykų mokytojai | Nuolat |
| 10.  | Diplomus, padėkas ir kitus dokumentus, liudijančius mokinių pasiekimus įvairiuose konkursuose eksponuoti I a. fojė. | Gimnazijos administracija, dalykų mokytojai | Nuolat |
| 11.  | Gimnazijos gimtadienio šventėjepadėkomis apdovanoti mokslopirmūnus ir rajono, šalies olimpiadų,konkursų, sporto varžybųprizininkus, konferencijų irfestivalių dalyvius bei jų tėvelius.  | Gimnazijos administracija, dalykų mokytojai | Balandis |
| **Ikimokyklinio, priešmokyklinio ir pradinio ugdymo mokytojų metodinė grupė** |
|  | Mokymo diferencijavimas ir individualizavimas, papildomų užduočių gabiems mokiniams skyrimas. | Pradinių klasių ir dalykų mokytojai. | NuolatGilės mokinių žinios,gebėjimai, įgūdžiai |
|  | Dalyvauti mokykliniuose, rajono, respublikos, tarptautiniuose festivaliuose, šventėse, renginiuose, sporto varžybose | Pradinių klasių mokytojai. | Gilės dalyko žinios,bus sudarytos sąlygossaviraiškai, įvertintigabieji mokiniai |
| **Gamtos ir tiksliųjų mokslų metodinė grupė** |
|  | Mokymo diferencijavimas ir individualizavimas, papildomų užduočių gabiems mokiniams skyrimas | Dalykų mokytojai. | Gilės mokinių žinios,gebėjimai, įgūdžiai |
|  | Dalykų modulių, pasirenkamųjų dalykųgabiesiems mokiniams programųparengimas ir pristatymas. | Dalykų mokytojai | Gegužės mėn. Gilės dalyko žinios,bus skatinamassusidomėjimaspasirinktais dalykais |
| 3. | Dalyvavimas mokykliniuose, rajono,respublikos, tarptautiniuosefestivaliuose, šventėse, sportorenginiuose ir varžybose respublikiniuose dalykų konkursuose ir olimpiadose pagal veiklos planą. | Dalykų mokytojai | Gilės dalyko žinios,bus sudarytos sąlygossaviraiškai, įvertintigabieji mokiniai. Ugdysis mokiniųkūrybiškumas, bussudarytos sąlygossaviraiškai, ugdomassportiškumas,pažintinėskompetencijos. |
| **Kalbų, socialinio mokslų ir dorinio ugdymo metodinė grupė** |
| 1. | Mokymo diferencijavimas ir individualizavimas, papildomų užduočių gabiems mokiniams skyrimas. | Dalykų mokytojai | Gilės mokinių žinios,gebėjimai, įgūdžiai. |
|  | Dalykų modulių, pasirenkamųjų dalykųgabiesiems mokiniams programųparengimas ir pristatymas. | Dalykų mokytojai | Gegužės mėn. Gilės dalyko žinios,bus skatinamassusidomėjimaspasirinktais dalykais |
|  | Dalyvavimas respublikiniuose dalykų konkursuose ir olimpiadose pagal veiklos planą. | Dalykų mokytojai | Gilės dalyko žinios,bus sudarytos sąlygossaviraiškai, įvertintigabieji mokiniai. Ugdysis mokiniųkūrybiškumas, bussudarytos sąlygossaviraiškai, ugdomassportiškumas,pažintinėskompetencijos. |
| **Neformalusis ugdymas** |
|  | Dalyvavimas tradiciniuose gimnazijos renginiuose. | Klasių vadovai, užrenginius atsakingimokytojai | Ugdysis mokiniųkūrybiškumas, bus sudarytos sąlygos saviraiškai. Bussudarytos sąlygos realizuoti gabumus.Visus mokslo metus |
|  | Dalyvavimas neformaliojo ugdymoveikloje, parodų rengimas gimnazijos erdvėse. | Klasės auklėtojai,dalykų mokytojai, būrelių vadovai. | Bus sudarytos sąlygossaviraiškai, skatinamasasmeninis tobulėjimas. |
| **Menų, technologijų bei kūno kultūros metodinė grupė** |
| 1. | Dalyvavimas tradiciniuose gimnazijos renginiuose. | Klasių vadovai, užrenginius atsakingimokytojai | Ugdysis mokiniųkūrybiškumas, bus sudarytos sąlygos saviraiškai. Bussudarytos sąlygos realizuoti gabumus.Visus mokslo metus |
| 2. | Dalyvavimas neformaliojo ugdymoveikloje, parodų rengimas gimnazijos erdvėse. | Klasės auklėtojai,dalykų mokytojai, būrelių vadovai. | Bus sudarytos sąlygossaviraiškai, skatinamasasmeninis tobulėjimas. |
| 3. | Dalyvavimas mokykliniuose, rajono,respublikos olimpiadose, tarptautiniuosefestivaliuose, konkursuose, šventėse, sporto renginiuose ir varžybose pagal veiklos planą. | Dalykų mokytojai | Gilės dalyko žinios,bus sudarytos sąlygossaviraiškai, įvertintigabieji mokiniai. Ugdysis mokiniųkūrybiškumas, bussudarytos sąlygossaviraiškai, ugdomassportiškumas,pažintinėskompetencijos. |